Blaze7451/Wiki-th-20250601 huggingface dataset:
ลาสต์ออร์เดอร์: ไฟนอลแฟนตาซี VII

ลาสต์ออร์เดอร์: ไฟนอลแฟนตาซี VII (ラストオーダー ファイナルファンタジーVII; Last Order: Final Fantasy VII) เป็นภาพยนตร์อนิเมะ OVA ที่ถูกบรรจุไว้ใน ไฟนอลแฟนตาซี VII แอดเวนต์ชิลเดรน ชุด Ultimate Edition "Advent Pieces: Limited" ผลิตโดยสแควร์เอนิกซ์ และ แมดเฮาส์ มีความยาวทั้งสิ้น 25 นาที ออกวางจำหน่ายในวันที่ 14 กันยายน พ.ศ. 2548 เนื้อหาเกี่ยวกับเหตุการณ์ที่เกิดขึ้นในอดีตเมื่อ 5 ปีที่แล้ว ซึ่งเป็นช่วงเวลาก่อนที่จะเข้าสู่เรื่องราวในเกม ไฟนอลแฟนตาซี VII โดยเรื่องราวในภาคลาสต์ออร์เดอร์นี้ ยังเชื่อมต่อกับเนื้อเรื่องในเกม บีฟอร์ไครซิส:ไฟนอลแฟนตาซี VII ด้วย

**ทีมงานสร้าง**
 ผู้กำกับ: โมริโอะ อาซากะ- เนื้อเรื่องดั้งเดิม: คาซึชิเงะ โนจิมะ- ผู้เขียนบท: คาซึฮิโกะ อินุไค- ออกแบบตัวละคร: ฮิซาชิ อาเบะ- กำกับศิลป์: ฮิเดโทชิ คาเนโกะ- ดนตรีประกอบ: ทาเคฮารุ อิชิโมโตะ- ควบคุมการสร้าง: เท็ตสึยะ โนมูระ- อำนวยการสร้าง: ชินจิ ฮาชิโมโตะ, โยชิโนริ คิตาเซะ, โยอิจิ วาดะ- ผลิตแอนิเมชัน: แมดเฮาส์

**ผู้ให้เสียงพากย์**
 แซ็ค: เคนอิจิ ซุซุมูระ- เซฟิรอธ: โทชิยูกิ โมริคาวะ- คลาวด์ สไตรฟ์: ทากาฮิโระ ซากุระอิ- ทีฟา ล็อกฮาร์ท: อายูมิ อิโต้- เส็ง: จุนอิจิ สุวาเบะ- เรโน: เคจิ ฟุจิวาระ- รู้ด: ไทเต็น คุสึโนกิ- เติร์กส (กระบอง): ไดสุเกะ นามิคาวะ- เติร์กส (ปืนสั้น): เมงุมิ โทโยงุจิ- เติร์กส (ปืนช็อตกัน): มายูโกะ อาโอกิ- เติร์กส (ปืนคู่): กินเป ซาโต้- เติร์กส (หมัดมวย): โฮชู โอซึกะ- โฮโจ: นาจิ โนซาวะ- ซันกัน: ฮิโรชิ ฟูจิโอกะ
หมวดหมู่:ไฟนอลแฟนตาซี
หมวดหมู่:โอวีเอ
รายนามนักมวยแชมป์โลกชาวไทย

== รายชื่อแชมป์โลกชาวไทยเฉพาะสถาบัน The Ring,  WBC, WBA, IBF และ WBO**
ตั้งแต่ พ.ศ. 2503 ถึงปัจจุบัน ประเทศไทยมีแชมป์โลกเฉพาะสถาบัน เดอะริง (The Ring), สภามวยโลก (WBC), สมาคมมวยโลก (WBA), สหพันธ์มวยนานาชาติ (IBF) และ องค์กรมวยโลก (WBO) ดังต่อไปนี้

**รายชื่อแชมป์โลกหญิง**
# แซมซั่น ส.ศิริพร
# วินยู ภราดรยิม
# น้องหมวย ก่อเกียรติยิม
# อุษณากร ก่อเกียรติยิม
# ธีระพร พรรณนิมิตร

**รายชื่อแชมป์โลกชาวไทยสถาบันอื่นๆ**
ได้แก่ สถาบันสหพันธ์มวยโลก (WBF) และ สหภาพมวยโลก (WBU) ดังต่อไปนี้

**รายชื่อแชมป์โลกเยาวชนชาวไทย**
ริเริ่มโดยสภามวยโลก เมื่อราว พ.ศ. 2543 - 2544  โดยผู้เป็นแชมป์และมีสิทธิ์ชิงแชมป์ ต้องมีอายุไม่เกิน 23 ปี 11 เดือน
# สาริกาเล็ก อ.เอกรินทร์ หรือ นายจรัญ แซ่หว่าง 
# โอเล่ห์ดง ศักดิ์เสมอชัย หรือ นายกิตติพงษ์ ใจกระจ่าง 
# ฟ้าเพชรน้อย ส.จิตรพัฒนา หรือ นายปิยะพงษ์ สอแสวง
# ยอดแสนเก่ง ซีพียิมส์ หรือ นายอนันต์ แซ่อ้วย
# นกน้อย สิทธิประเสริฐ หรือ นายนเรศ เอี่ยนเหล็ง
# ผึ้งหลวง ส.สิงห์อยู่ หรือ นายปัญญา อุทก
# พนมรุ้งเล็ก กระทิงแดงยิม
# วันเฮง มีนะโยธิน หรือ นายชยพล มูลศรี
# ฉัตรชัย ส.ธนายงค์
# เดชา ก่อเกียรติยิม หรือ นายบรรลือ สว่างวงศ์
# ไท ต.ศิลาชัย
# เพชร ก่อเกียรติยิม หรือ นายสดใส พันธ์คำเกิด
# ยอดเงิน ต.เฉลิมชัย หรือ นายวีรวุฒิ ยุติมิตร
# เสือน้อย ส.ธนภิญโญ
# ยอดมงคล ว.แสงเทพ
# เพชร ส.จิตรพัฒนา
# สองคม ศักดิ์หอมศีล
# น็อคเอาท์ ซีพีเฟรชมาร์ท หรือ นายธรรมนูญ นิยมตรง
# มรกต ซีพีเฟรชมาร์ท
# ก้องฟ้า ซีพีเฟรชมาร์ท หรือ นายจักรวุฒิ มาจูเงิน
# เพชรสุริยา สิงห์วังชา
# ก้องภูธร น.นพหิรัญ หรือ นายภูเบศ ณ.สงขลา
# ชนะชัย ซีพีเฟรชมาร์ท
# ก้องฟ้า นครหลวงโปรโมชั่น หรือ นายชัยวัฒน์ บวดกระโทก
# จิรพันธุ์ นครหลวงโปรโมชั่น
# สิงห์สายันต์ ว.วันชัย หรือ นายปธิญญา ภูมิเดช
# ไชโย เพชรยินดีอะคาเดมี่ หรือ นายธนพัฒน์ แก้วลี
# วันชนะ มีนะโยธิน
# ชายน้อย วรวุฒิ
# พรรณราย เนติศรี

**ดูเพิ่ม**
 รายชื่อนักมวยสากลชาวไทยที่เป็นแชมประดับภูมิภาค- รายชื่อนักมวยสากลชาวไทยที่เป็นแชมป์เงา- รายชื่อนักมวยสากลที่เป็นแชมป์ประเทศไทย- รายชื่อนักมวยสากลชาวไทยที่เคยชิงแชมป์โลก

**อ้างอิง**
  นิตยสารมวยโลก

หมวดหมู่:รายชื่อชาวไทยแบ่งตามอาชีพ
เบลแอนด์เซบาสเตียง

สมาชิกวง Belle & Sebastian
เบลแอนด์เซบาสเตียง (Belle & Sebastian) เป็นวงดนตรีสัญชาติสก็อต รวมตัวกันที่กลาสโกว์เมื่อ มกราคม พ.ศ. 2539 หลังจากออกอัลบั้มและอีพีจำนวนหนึ่งกับค่ายเพลง Jeepster Records พวกเขาก็เซ็นสัญญากับ Rough Trade Records ในสหราชอาณาจักร และ Matador Records ในสหรัฐอเมริกา
ในขณะที่เพลงของวงมักจะถูกจัดอยู่ในแนว "twee pop" (ซึ่งทางวงปฏิเสธว่าไม่ใช่) Belle & Sebastian กลับมีลักษณะร่วมอย่างมากกับวงอินดี้ที่ทรงอิทธิพลอย่าง The Smiths และ Felt รวมทั้งได้รับอิทธิพลจากแนว northern soul และ funk ซึ่งโดยปกติจะไม่ถูกจัดให้อยู่ร่วมกับแนว twee. บริการดาวน์โหลดและแนะนำเพลง Audiogalaxy จัดให้เพลงของ Belle & Sebastian เป็นแนว chamber pop เนื่องจากพวกเขาใช้เครื่องดนตรีที่ไม่ค่อยพบในดนตรีป็อป เช่น ฟลุ๊ต เชลโล หรือ ทรัมเป็ต

**อัลบั้ม**
(#ตัวเลข ด้านหลัง คืออันดับในตารางอันดับเพลง)- Tigermilk, ค.ศ. 1996; #13 UK (ในการวางแผงอีกครั้งเมื่อ ค.ศ. 1999), #15 SWE- If You're Feeling Sinister, ค.ศ. 1996; #191 UK- The Boy with the Arab Strap, ค.ศ. 1998; #12 UK, #30 SWE- Fold Your Hands Child, You Walk Like a Peasant, ค.ศ. 2000; #10 UK, #80 US, #11 SWE- Storytelling, ค.ศ. 2002; #26 UK, #150 US, #29 SWE- Dear Catastrophe Waitress, ค.ศ. 2003; #21 UK, #84 US, #16 SWE- The Life Pursuit, ค.ศ. 2006; #8 UK, #65 US, #47 CAN, #20 SWE, #60 AUT, #56 SUI, #48 AUS
หมวดหมู่:กลุ่มดนตรีสัญชาติสก็อต
ปลาตาดำ

ปลาตาดำ หรือ ปลาเปี่ยน หรือ ปลาปากเปี่ยน (Sharp-mouth barb)   เป็นปลาน้ำจืดสกุล Scaphognathops (/สแค-โฟ-แน็ธ-ออฟส์/) ในวงศ์ปลาตะเพียน (Cyprinidae) 
มี 3 ชนิด คือ
*Scaphognathops bandanensis Boonyaratpalin & Srirungroj, 1971
*Scaphognathops stejnegeri      (Smith, 1931) 
*Scaphognathops theunensis Kottelat, 1998 
มีรูปร่างโดยรวมคล้ายปลาในวงศ์นี้ทั่วไป แต่ลำตัวกว้างและแบนข้างมากกว่า ส่วนหัวมีขนาดเล็ก จะงอยปากแหลม ริมฝีปากล่างมนกลมและมีขอบแข็ง ไม่มีหนวด เกล็ดใหญ่ ครีบหลังสีคล้ำ ปลายขอบของก้านครีบอันแรกเป็นหยักแข็ง ถัดจากส่วนนี้ไปจะมีลักษณะเรียวแหลม ครีบหางเว้าลึก ครีบอกและครีบท้องเล็ก ตัวมีสีเงินอมเทามีแต้มประสีคล้ำบนเกล็ด ขอบครีบหางสีแดงเรื่อ ด้านหลังสีจาง ปลาในช่วงวัยรุ่นจะมีจุดสีดำที่บริเวณโคนครีบหาง มีพฤติกรรมชอบไล่กัดกินเกล็ดของปลาตัวอื่น
มีขนาดประมาณ 15 เซนติเมตร ใหญ่สุดที่พบคือ 25 เซนติเมตร
เป็นปลาที่พบเฉพาะในแม่น้ำโขงตั้งแต่จังหวัดหนองคายลงมา เป็นปลาเศรษฐกิจในภาคอีสาน นิยมบริโภคโดยการปรุงสด ทำปลาร้า และรมควัน เป็นต้น และยังเลี้ยงเป็นปลาสวยงามได้อีกด้วยที่มีพบขายในตลาดปลาสวยงามเป็นบางครั้ง เพราะเป็นปลาที่พบตามฤดูกาล 

**อ้างอิง**

**แหล่งข้อมูลอื่น**
ปากเปี่ยน
ปากเปี่ยน
ปากเปี่ยน
ปากเปี่ยน
ปากเปี่ยน
ซิงงี

ภาพทิวทัศน์ของซิงงี
ที่ราบสูงอังคารานา หรือ ซิงงี ตั้งอยู่ทางเหนือของเกาะมาดากัสการ์ คำว่า ซิงงี (tsingy) เป็นภาษามาลากาซีเลียนแบบเสียงที่เกิดจากการเคาะหินซึ่งคล้ายกับเสียงระฆังร้าว

**ภูมิประเทศ**
เป็นภูมิประเทศแบบหินปูน (karst) เกิดจากการกัดเซาะของพายุฝนที่เกิดต่อเนื่องหลายพันปี จนทำให้ส่วนบนของหินปูนที่อ่อนถูกกัดเซาะจนเป็นยอดแหลมสูง หน้าผาหินปูนในบริเวณนี้สูงกว่า 180 เมตร บางแห่งมียอดหินคมเหมือนใบมีดโกนสูงถึง 30 เมตร ตรงกลางมีป่าไม้ซึ่งมีต้นเบาแบ็บ มะเดื่อ และปาล์มขึ้นอยู่ น้ำฝนที่กัดเซาะหินปูนนั้นยังเซาะหินให้เป็นโพรงจนเกิดถ้ำลึก และไหลไปรวมกันจนเป็นแม่น้ำใต้ดิน ในแม่น้ำนี้เป็นแหล่งอาศัยของปลาไหลที่ดุร้ายและจระเข้

**สัตว์ที่พบ**
สัตว์ที่อาศัยในบริเวณนี้ได้แก่ ลีเมอร์ซึ่งเป็นไพรเมตชนิดหนึ่งและเป็นสัตว์ที่เป็นเอกลักษณ์ของบริเวณนี้ สัตว์เลี้ยงลูกด้วยนมอื่นๆได้แก่ พังพอนหางปล้อง ฟอสซา (คล้ายแมวป่า) นกในบริเวณนี้มี 250 ชนิด และเป็นนกเฉพาะถิ่น 100 ชนิด นกบางชนิด เช่น นกอีพิออร์นิสซึ่งมีขนาดใหญ่กว่านกกระจอกเทศและบินไม่ได้ ถูกล่าจนสูญพันธ์ไปตั้งแต่ พ.ศ. 2209

**การสำรวจ**
การเข้าไปสำรวจที่ราบสูงนี้ดวยเท้าทำได้ยาก นิยมสำรวจด้วยเฮลิคอปเตอร์มากกว่า

**อ้างอิง**
 ภูมิทัศน์มหัศจรรย์ของโลก.พิมพ์ครั้งที่ 3. รีดเดอร์ส ไดเจสต์ (ประเทศไทย). 2547
หมวดหมู่:ประเทศมาดากัสการ์
ปลาก้าง

ปลาก้าง หรือ ปลากั้ง (Dwarf snakehead, Red-tailed snakehead) ปลาน้ำจืดชนิดหนึ่งในวงศ์ปลาช่อน (Channidae)  มีรูปร่างคล้ายปลาในวงศ์นี้ทั่วไป แต่มีส่วนหัวมนกลมและโตกว่า ลำตัวสีน้ำตาลอ่อนถึงน้ำเงินคล้ำ และมีลายประหรือจุดสีคล้ำ ท้องสีจาง โคนครีบอกมีลายเส้นสีคล้ำเป็นแถบ 4-6 แถบ ครีบหลัง ครีบก้น และครีบหางมีสีเทาหรือน้ำเงินเรือ ขอบมีสีส้มหรือสีจาง 
มีการกระจายพันธุ์ในภูมิภาคเอเชียตะวันออกเฉียงใต้ในพม่า, ไทย, มาเลเซีย, อินโดนีเชีย, บาหลี โดยอาจพบได้ถึงต้นน้ำหรือลำธารบนภูเขา
ปลาก้าง จัดว่าเป็นหนึ่งชนิดของปลาวงศ์นี้ที่มีขนาดเล็กที่สุด กล่าวคือ มีขนาดโตเต็มที่ได้ไม่เกิน 1 ฟุต นับเป็นปลาที่พบได้ทุกแหล่งน้ำของประเทศไทย โดยอาจจะเรียกชื่อเพี้ยนไปตามถิ่นว่า "ปลากั๊ง" หรือ "ปลาขี้ก้าง" หรือ "ปลาครั่ง" มีพฤติกรรมการวางไข่โดยตัวผู้เป็นผู้อมไข่และเลี้ยงดูลูกอ่อน ปลาก้างยังถือเป็นปลาเศรษฐกิจ แต่ไม่มีการเลี้ยงในเชิงพาณิชย์เหมือนปลาช่อนชนิดอื่น และยังพบเลี้ยงเป็นปลาสวยงามด้วย ถือเป็นปลาที่เลี้ยงได้ง่ายมาก ปลาตัวผู้จะเป็นฝ่ายดูแลไข่และอมไข่จนกระทั่งฟักเป็นตัว และเลี้ยงลูกปลาในระยะวัยอ่อนพร้อมกับตัวเมีย โดยปลาที่พบในแหล่งน้ำแต่ละภูมิภาคจะมีความแตกต่างกันด้านสีสัน เช่น ในเทือกเขาสูงในประเทศลาว พบปลาที่มีครีบหลังสีแดงสดเหมือนสีของไฟ 
อนึ่ง ปลาก้างโดยมากจะใช้ชื่อวิทยาศาสตร์ว่า Channa gachua เช่นเดียวกับปลาก้างอินเดีย แต่ทว่าข้อเท็จจริงแล้วปลาทั้ง 2 ชนิดนั้นมีความแตกต่างกันพอสมควร แต่ทว่ายังไม่มีเอกสารหรือการยืนยันอย่างถูกต้องในเชิงวิชาการ โดยในทัศนะของนักมีนวิทยาบางท่านเห็นว่า ปลาก้างชนิดที่พบในในภูมิภาคเอเชียอาคเนย์ สมควรใช้ชื่อวิทยาศาสตร์ว่า Channa limbata (Cuvier, 1831) หรือ Channa aff. limbata 

**ดูเพิ่ม**
ปลาช่อนแคระ

**อ้างอิง**

**แหล่งข้อมูลอื่น**
 Channa limbata 
ปลาก้าง
ก้าง
หมวดหมู่:ปลาที่พบในประเทศอินเดีย
ก้าง
ก้าง
ก้าง
ระบบเลข

ระบบเลข เป็นสัญลักษณ์ทางคณิตศาสตร์ที่แสดงถึงจำนวนต่าง ๆ ระบบเลขแต่ละระบบมีจำนวนตัวเลขที่ใช้เหมือนกับชื่อของระบบตัวเลขนั้น และมีฐานของจำนวนเลขตามชื่อของมัน เช่น เลขฐานสอง เลขฐานแปด เลขฐานสิบ เลขฐานสิบหก- ระบบเลขฐานสอง เป็นเลขฐานที่ประกอบด้วยตัวเลข 2 ตัว คือ 0 และ 1 ซึ่งเลข 0 กับ 1 เป็นเลขที่นิยมใช้กับคอมพิวเตอร์ในการประมวลผลการทำงาน  การเก็บข้อมูล  หรือโปรแกรมที่เกี่ยวข้องกับสถานะทางไฟฟ้า - ระบบเลขฐานแปด เป็นเลขฐานที่ประกอบด้วยเลข 8 ตัวคือ 0, 1, 2, 3, 4, 5, 6, 7,  รวมแปดตัว - ระบบเลขฐานสิบ เป็นเลขฐานที่ประกอบด้วยเลข 10 ตัว คือ 0, 1, 2, 3, 4, 5, 6, 7, 8, 9, ซึ่งเลขฐาน 10 เป็นเลขฐานที่มนุษย์ทั่วไปสามารถเข้าใจได้ง่ายมากที่สุด  เพราะว่าเป็นตัวเลขที่เกี่ยวข้องกับชีวิตประจำวัน - ระบบเลขฐานสิบหก เป็นเลขฐานที่ประกอบด้วยเลข 10 ตัวและตัวอักษร 6 ตัว  คือตัวเลข 0, 1, 2, 3, 4, 5, 6, 7, 8, 9, และตัวอักษรคือ A แทน 10, B แทน 11, C แทน 12, D แทน 13, E แทน 14, F แทน 15 ซึ่งรวมกันแล้วได้ 16 ตัว

หมวดหมู่:คณิตศาสตร์มูลฐาน
หมวดหมู่:ระบบเลข
หมวดหมู่:สัญกรณ์คณิตศาสตร์
เล้าโลม

เล้าโลม เป็นกลุ่มนักร้อง นักดนตรี แนวเพลง ป็อบร็อก/โมเดิร์นร็อก ประกอบด้วยสมาชิก 5 คน เป็นกลุ่มดนตรีสังกัดค่าย RS เจ้าของเพลงฮิต "หยุดได้ไหม" และ เพลง "เพื่อนกับแฟนแทนกันไม่ได้"

**ประวัติ**
เล้าโลม  คือ  กลุ่มนักดนตรีเพื่อนซี้ 5 คน พวกเขาเป็นนักเรียนชั้น ม.ปลายจาก โรงเรียนสวนกุหลาบวิทยาลัย ที่รวมตัวกันเพื่อร้องประกวด รวมถึงตระเวนเล่นตามโรงเรียนต่าง ๆ อย่างสม่ำเสมอ ซึ่งก็ได้รับการตอบรับเป็นอย่างดี 
เล้าโลม ประกอบด้วย กั๊ก – ร้องนำ, จ๋าย – มือกลอง, หมู – เบส, กัน กับ ต้น - กีต้าร์    พวกเขารู้จักกันตั้งแต่เรียนอยู่ ม.ต้น แต่เริ่มฟอร์มวงกันตอน ม.3 และถึงแม้ว่าจะเรียนกันคนละห้อง แต่ก็มักจะอาศัยเวลาว่างในช่วงพักกลางวันและช่วงเย็นหลังเลิกเรียน เล่น (ซ้อม) ดนตรีด้วยกันเป็นประจำมาตลอดระยะเวลากว่า 3 ปี ซึ่งความรู้ความสามารถทางด้านดนตรีส่วนใหญ่ของพวกเขา มาจากการไปตระเวนเล่นตามงานโรงเรียนต่าง ๆ, การออร์ดิชันตามร้านอาหาร, การร้องเพลงเปิดหมวกในที่ต่าง ๆ เช่น ถนนข้าวสาร สวนจตุจักร โดยงานดนตรีของพวกเขา คือ แนวโมเดิร์นร็อก 
พวกเขาออกอัลบั้มชุดแรก ที่ชื่อเดียวกับวงว่า เล้าโลม เมื่อวันที่ 29 มิถุนายน พ.ศ. 2549 มีเพลงดังอย่าง “ใส่ไม่ยั้ง” “เพื่อนกับแฟนแทนกันไม่ได้” และ “หยุดได้ไหม” และได้ออกผลงานชุดที่ 2 ในปี พ.ศ. 2550 คือ ข้ามรุ่น เปิดตัวด้วยเพลง "ข้ามรุ่น" เพลงเดียวกับชื่ออัลบั้ม ตามด้วยเพลงจิ๊กโก๋เจียมตัวอย่าง "มาทีหลัง" 
ต้นปี 2551 ได้ออกอัลบั้มชุดที่ 3 ชื่อ try มีเพลงดังอย่าง "ความพยายามอยู่ที่ไหน" และ "การเริ่มใหม่" และได้เปิดตัวอัลบั้มชุดที่ 4 ชื่อ 18+ เพลงเปิดตัว “โจทย์รัก” ตามด้วยเพลง “ไม่เจ็บ อย่าร้อง”
ในปี พ.ศ. 2552 ได้มีอัลบั้มที่ 5 ชื่อ Size M เปิดตัวด้วยเพลง "รักแท้แพ้ไม่รัก" และในปี 2553 ได้มีการ Feat. ครั้งแรก ของหวายและเล้าโลม ในเพลง สองคน หนึ่งใจ ซึ่ง MV ได้ออกมาในช่วงปลายเดือนพฤศจิกายน

**สมาชิก**

**ผลงาน**

**ซิงเกิล**

**อ้างอิง**
หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
คณะมนตรีภาวะทรัสตีแห่งสหประชาชาติ

คณะมนตรีภาวะทรัสตีแห่งสหประชาชาติ (United Nations Trusteeship Council) เป็นเสาหลักในระบบสหประชาชาติ ประกอบด้วยประเทศสมาชิกที่ปกครองดินแดนในภาวะทรัสตี ประเทศที่เป็นสมาชิกถาวรคณะมนตรีความมั่นคง และประเทศอื่น ๆ เท่าที่จำเป็น เพื่อให้ได้สัดส่วนของประเทศที่ปกครอง และมิได้ปกครองภาวะทรัสตีจำนวนเท่า ๆ กัน มีหน้าที่พิจารณารายงานของประเทศที่ทำหน้าที่ปกครองดินแดน และจัดทำข้อเสนอแนะ เพื่อเร่งรัดการให้ดินแดนในภาวะทรัสตีเจริญก้าวหน้ารวดเร็ว สามารถปกครองตนเองหรือเป็นเอกราชได้

**อ้างอิง**

**แหล่งข้อมูลอื่น**
  Homepage of the UN Trusteeship Council-  UN Decolonization page- The UN Digital Library of Trusteeship Council documents date=2022-12-17 
หมวดหมู่:องค์กรหลักของสหประชาชาติ
กายวิภาคเปรียบเทียบ

กายวิภาคเปรียบเทียบ หมายถึง การศึกษาเปรียบเทียบโครงสร้างของสิ่งมีชีวิตต่างๆโดยเฉพาะในกลุ่มที่ใกล้เคียงกัน
หมวดหมู่:กายวิภาคศาสตร์
หมู่เกาะพิตแคร์น

หมู่เกาะพิตแคร์น (Pitcairn Islands; พิตแคร์น: Pitkern Ailen) หรือชื่ออย่างเป็นทางการว่า พิตแคร์น (Pitcairn) เป็นอาณานิคมของสหราชอาณาจักร อยู่ในเขตมหาสมุทรแปซิฟิก ประกอบไปด้วยกลุ่มเกาะ 4 กลุ่ม คือ เกาะพิตแคร์น เกาะแฮนเดอร์สัน เกาะดูซี และเกาะโอเอโน เกาะเหล่านี้ล้วนเป็นดินแดนโพ้นทะเลของสหราชอาณาจักรทั้งสิ้น ซึ่งเขตนี้เป็นอาณานิคมสุดท้ายที่ยังหลงเหลืออยู่ของสหราชอาณาจักรในมหาสมุทรแปซิฟิก

**ประวัติศาสตร์**

**การเมือง**

**การทหาร**

**ภูมิศาสตร์**

**เศรษฐกิจ**

**วัฒนธรรม**

**สื่อมวลชน**

**การคมนาคม**

**ดูเพิ่ม**

**อ้างอิง**

**แหล่งข้อมูลอื่น**
Pitcairn 
แนะนำสถานที่ท่องเที่ยว- Pitcairn Islands-  Pitcairn Island Tourism Official tourism site of the Pitcairn Islands.
เว็บไซต์ทางการ-  Pitcairn Government date=2021-03-17 -  Pitcairn Islands date=2012-07-14  from the British Foreign and Commonwealth Office- Pitcairn Islands
ข่าวสื่อสวลมวลชน-  Pitcairn Miscellany News from Pitcairn Island. The Editor is Pulau school teacher.-  Pitcairn News date=2008-10-14  Pitcairn information from Chris Double, a Bounty descendant based in Auckland NZ.-  Uklun Tul Un Dem Tul date=2008-09-24  Pitcairn news by Kari Young, a Pitcairn resident.
Pitcairn Island Study Groups on the Internet-  UK Pitcairn Study Group date=2011-05-05 -  US Pitcairn Islands Study Centre-  US Pitcairn Islands Study Group

หมวดหมู่:ดินแดนโพ้นทะเลของบริเตน
หมวดหมู่:อดีตอาณานิคมและรัฐในอารักขาของอังกฤษในเขตโอเชียเนีย
หมวดหมู่:ประเทศในเขตโอเชียเนีย
หมวดหมู่:ประเทศที่เป็นเกาะ
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:รัฐและดินแดนที่ก่อตั้งในปี พ.ศ. 2380
หมวดหมู่:พอลินีเชีย
เกาะเซาท์จอร์เจียและหมู่เกาะเซาท์แซนด์วิช

เกาะเซาท์จอร์เจียและหมู่เกาะเซาท์แซนวิช (South Georgia and the South Sandwich Islands, SGSSI) เป็นดินแดนโพ้นทะเลของสหราชอาณาจักรในมหาสมุทรแอตแลนติกตอนใต้ โดยตกเป็นดินแดนโพ้นทะเลของสหราชอาณาจักรในปี พ.ศ. 2528 จากการทำสงครามกรณีพิพาทหมู่เกาะฟอล์กแลนด์ระหว่างอังกฤษกับอาร์เจนตินา ดินแดนนี้ถูกปกครองโดยตรงจากหมู่เกาะฟอล์กแลนด์
หมวดหมู่:สหราชอาณาจักร
หมวดหมู่:ประเทศในทวีปอเมริกาใต้
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:รัฐและดินแดนที่ก่อตั้งในปี พ.ศ. 2528
หมวดหมู่:เกาะเซาท์จอร์เจียและหมู่เกาะเซาท์แซนด์วิช
หมวดหมู่:หมู่เกาะภูเขาไฟรูปโค้ง
หมวดหมู่:เกาะที่เป็นข้อพิพาท
คนดีที่โลกรอ หมอโฮจุน

คนดีที่โลกรอ หมอโฮจุน (MR=Hǒ Jun หรือชื่อ Hur Jun ในภาษาอังกฤษ) เป็นละครชุดของเกาหลีใต้ เรื่องราวของ หมอโฮจุน ที่มีชีวิตในช่วง ค.ศ. 1546-1615 โดยเป็นละครอิงอัตชีวประวัติของหมอหลวงในราชสำนักโชซอน จากการฉายที่เกาหลีครั้งแรกเมื่อปี 2543 ณ สถานีโทรทัศน์ MBC เกาหลีใต้ และได้นำออกฉายที่ประเทศอื่น ๆ เช่น ไต้หวัน ฮ่องกงถือได้ว่าเป็นละครที่ได้รับความนิยมอย่างสูงในประเทศต่าง ๆ ที่ได้ออกอากาศ
ส่วนในประเทศไทยนั้น ได้ฉายทางสถานีโทรทัศน์ไทยทีวีสีช่อง 3 อสมท. ทุกวันเสาร์-อาทิตย์ 18.00-20.00 น. โดยได้เริ่มฉายตั้งแต่ 20 พฤษภาคม พ.ศ. 2549 เป็นต้นมาจนถึงปัจจุบันซึ่งต่อมาเนื่องด้วยเหตุผลทางเรตติ้ง ละครเกาหลีเรื่องนี้ถูกลดเวลาออกอากาศลงเหลือเพียงวันเสาร์ เท่านั้น
ละครเกาหลีเรื่อง คนดีที่โลกรอ หมอโฮจุน ถือเป็นละครอิงประวัติศาสตร์ที่ยกย่องผู้กระทำความดีโดยไม่ย่อท้อต่ออุปสรรคต่าง ๆ ที่ถาโถมเข้ามาในชีวิต ยึดมั่นในอุดมการณ์ เชื่อมั่นในความสุจริต และศรัทธาอันแรงกล้าในอาชีพแพทย์
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2542
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์ที่มีฉากในยุคราชวงศ์โชซ็อน
แกรนด์แคนยอน

แกรนด์แคนยอน  (Grand Canyon) เป็นดินแดนหินผาและหุบเหว ซึ่งหน้าผามีความสูงถึง 1,600 เมตร และหุบเหวยาวถึง 450 กิโลเมตร และกว้างโดยเฉลี่ย 15 กิโลเมตร อยู่ทางตะวันตกเฉียงเหนือของรัฐแอริโซนา สหรัฐ ชาวยุโรปผู้เข้าสำรวจกลุ่มแรกคือพันตรี จอห์น เวสลีย์ พาวเวลล์ และคณะเมื่อปี ค.ศ. 1869 ปัจจุบันมีนักท่องเที่ยวนับแสนคนในแต่ละปี
แกรนด์แคนยอนเกิดขึ้นโดยอิทธิพลของแม่น้ำโคโลราโด ไหลผ่านที่ราบสูงทำให้เกิดการสึกกร่อน พังทะลายของหินเป็นเวลา 990 ล้านปีมาแล้ว เดิมทีแม่น้ำโคโลราโดมีสภาพเป็นลำธารเล็กๆที่ไหลคด เคี้ยวไป ตามที่ราบกว้างใหญ่ที่อยู่ ระดับเดียวกับน้ำทะเล ต่อมาพื้นโลกเริ่มยกตัวสูงขึ้น อันเนื่องมาจาก แรงดันและ ความร้อนอันมหาศาลภายใต้พื้น โลกที่ทำให้เกิดการเปลี่ยนรูปและกลายเป็นแนวเทือกเขา กว้างใหญ่ การยกตัว ของแผ่นดินทำให้ทางที่ลำธาร ไหลผ่านลาดชันขึ้นและทำให้น้ำไหลแรงมากขึ้น พัดเอาทรายและตะกอนไปตาม น้ำเกิดการกัดเซาะลึกลงไปทีละน้อยในเปลือกโลก วัดจากขอบลงไป ก้นหุบเหวกว่า 1 ไมล์ (ประมาณ 1,600 เมตร) และอาจลึกว่าสองเท่า ของความหนาของเปลือกโลก ก่อให้เกิดหินแกรนิต หินชั้นแบบต่าง ๆ พื้นดินที่เป็น หินทรายถูกน้ำ และลมกัดเซาะ จนเป็นร่องลึกสลับ ซับซ้อนนานนับล้านปี เป็นแคนยอนงดงามน่าพิศวงเนื่อง จากผลของดินฟ้าอากาศ ความร้อนเย็นซึ่งมีอิทธิพลรอบด้าน

**อ้างอิง**

**แหล่งข้อมูลอื่น**
  Grand Canyon National Park Service-  studysqr.com
หมวดหมู่:สหรัฐ
การละเล่นภาคกลางและภาคตะวันออก

== การละเล่นพื้นเมืองของภาคกลางและภาคตะวันออก**
การเล่นที่เกี่ยวเนื่องกับการทำนา การเล่นในเทศกาลงานบุญ ตรุษ สงกรานต์ และการเล่นในฤดูน้ำหลาก มักเรียกการละเล่นพื้นเมืองนี้ว่าเป็น การเล่นเพลง การเล่นเพลงที่เกี่ยวเนื่องจากการทำนาก็เป็นการเล่นตามขั้นตอนการเก็บเกี่ยว ได้แก่ เพลงเกี่ยวข้าว เพลงนา เพลงเต้นกำรำเคียว เพลงรำเคียว เพลงชักกระดาน เพลงพาดควาย เมื่อหมดฤดูทำนาก้มักจะเล่นเพลงปฏิพากย์ ได้แก่ เพลงฉ่อย เพลงเรือ เพลงปรบไก่ เพลงชาวไร่ หรือระบำชาวไร่ เพลงพวงมาลัย เพลงอีแซว เพลงลำตัด เพลงเหย่อย เพลงเทพทอง เพลงไก่ป่า และยังมีอีกมากแต่ปัจจุบันได้ล้าสมัยและสูญหายไปเป็นส่วนใหญ่

**เถิดเทิงหรือการละเล่นเทิ้งบ้องกลองยาว**
ประเพณีการเล่นเถิดเทิงหรือการละเล่นเทิ้งบ้องกลองยาว สันนิษฐานว่าเป็นของพม่าเล่นมาก่อน ตั้งแต่ครั้งทำสงครามสมัยกรุงธนบุรี เครื่องประกอบการเล่นคือ กลองยาว กรับ ฉาบ และโหม่ง ผู้เล่นแต่งตัวเลียนแบบเครื่องแต่งกายพม่า หรือจะให้สวยงามตามความพอใจก็ได้ ใส่เสื้อแขนกว้างและยาวถึงข้อมือ นุ่งโสร่งตา มีผ้าโพกศีรษะ ผู้ตีกลองยาวบางพวกตีหกหัวหกก้น แลบลิ้นปลิ้นตา กลอกหน้า ยักคิ้วยักคอไปพลาง ผุ้ตีกลองจะต้องแสดงความสามารถในการตีกลองด้วยท่าทางต่าง ๆ เช่น ถองหน้ากลองด้วยสอก โขกด้วยคาง กระทุ้งด้วยเข่า โหม่ด้วยหัว และด้วยลีลาท่าทางต่าง ๆ ที่จะทำให้กลองยาวดังขึ้นได้ เถิดเทิงหรือการละเล่นเทิ้งบ้องกลองยาวเป็นประเพณีการเล่นในภาคกลาง นิยมเล่นในเวลาตรุษสงกรานต์ หรืองานแห่แหน ซึ่งต้องเดินเคลื่อนขบวน พอถึงที่ใดเห็นมีลานกว้างเป็นที่เหมาะก็หยุดตั้งวงเล่น และรำกันเสียพักหนึ่ง เคลื่อนไปเล่นไปสลับกัน

**กระบี่กระบอง**
เป็นการละเล่นที่นำเอาอาวุธที่ใช้ในการต่อสู้ของนักรบไทยสมัยโบราณมาใช้ มีมาตั้งแต่สมัยอยุธยา จากประวัติศาสตร์ชาติไทยนั้น ชาวบ้านต้องเผชิญกับภัยสงครามอย่างโชกโชนถึงกับเสียเมือง ซึ่งอาวุธที่ใช้ในการต่อสู้ประหัตประหารกัน ได้แก่ ดาบ หอก ทวน แหลน หลาว และเครื่องป้องกัน 2 อย่าง คือ กระบี่ กระบอง ในยามสงบทหารจะฝึกซ้อมเพื่อเตรียมรับข้าศึกในยามสงคราม ปัจจุบัน กระบี่กระบองไม่ได้เป็นอาวุธที่ใช้ในการต่อสู้แล้ว แต่ยังฝึกซ้อมไว้สำหรับแสดงถึงเอกลักษณ์ของชาติ
ด้านศิลปะป้องกันตัว นิยมฝึกหัดและเล่นกันในสถานศึกษา ชมรม และค่ายป้องกันตัว เพื่อแสดงให้เห็นถึงวิถีชีวิตตามประวัติศาสตร์ชาติไทย การเล่นจะมีเครื่องดนตรีประกอบจังหวะ ได้แก่กลองแขก ฉิ่งฉาบ เพื่อให้เกิดความเร้าใจและความฮึกเหิมในบทบาทของการต่อสู้
67

67 (หกสิบเจ็ด) เป็นจำนวนธรรมชาติที่อยู่ถัดจาก 66 (หกสิบหก) และอยู่ก่อนหน้า 68 (หกสิบแปด)

**คำเติมนำหน้า**
 ภาษากรีก - heptahexaconta-- ภาษาละติน - septasextroginti-

**ความหมาย**
 67 เป็นเลขอะตอมของ โฮลเมียม

**ในทางคณิตศาสตร์**
หมวดหมู่:จำนวนเต็ม
เคียวอิกูกันจิ

เคียวอิกูกันจิ (Kyōiku kanji) เป็นอักษรคันจิซึ่งกระทรวงศึกษาธิการของญี่ปุ่น กำหนดไว้ว่าเป็นอักษรคันจิที่จำเป็นต้องเรียนในชั้นประถมศึกษา มีทั้งหมด 1,006 ตัว

**รายชื่อเคียวอิกูกันจิ**

**ชั้นปีที่ 1 (80 ตัว)**

**ชั้นปีที่ 2 (160 ตัว)**

**ชั้นปีที่ 3 (200 ตัว)**

**ชั้นปีที่ 4 (200 ตัว)**
愛 案 以 衣 位 囲 胃 印 英 栄 塩 億 加 果 貨 課 芽 改 械 害 各 覚 街 完 官 管 関 観 願 希 季 紀 喜 旗 器 機 議 求 泣 救 給 挙 漁 共 協 鏡 競 極 訓 軍 郡 径 型 景 芸 欠 結 建 健 験 固 功 好 候 航 康 告 差 菜 最 材 昨 札 刷 殺 察 参 産 散 残 士 氏 史 司 試 児 治 辞 失 借 種 周 祝 順 初 松 笑 唱 焼 象 照 賞 臣 信 成 省 清 静 席 積 折 節 説 浅 戦 選 然 争 倉 巣 束 側 続 卒 孫 帯 隊 達 単 置 仲 貯 兆 腸 低 底 停 的 典 伝 徒 努 灯 堂 働 特 得 毒 熱 念 敗 梅 博 飯 飛 費 必 票 標 不 夫 付 府 副 粉 兵 別 辺 変 便 包 法 望 牧 末 満 未 脈 民 無 約 勇 要 養 浴 利 陸 良 料 量 輪 類 令 冷 例 歴 連 老 労 録

**ชั้นปีที่ 5 (185 ตัว)**
圧 移 因 永 営 衛 易 益 液 演 応 往 桜 恩 可 仮 価 河 過 快 賀 解 格 確 額 刊 幹 慣 眼 基 寄 規 技 義 逆 久 旧 居 許 境 均 禁 句 群 経 潔 件 券 険 検 限 現 減 故 個 護 効 厚 耕 鉱 構 興 講 混 査 再 災 妻 採 際 在 財 罪 雑 酸 賛 支 志 枝 師 資 飼 示 似 識 質 舎 謝 授 修 述 術 準 序 招 承 証 条 状 常 情 織 職 制 性 政 勢 精 製 税 責 績 接 設 舌 絶 銭 祖 素 総 造 像 増 則 測 属 率 損 退 貸 態 団 断 築 張 提 程 適 敵 統 銅 導 徳 独 任 燃 能 破 犯 判 版 比 肥 非 備 俵 評 貧 布 婦 富 武 復 複 仏 編 弁 保 墓 報 豊 防 貿 暴 務 夢 迷 綿 輸 余 預 容 略 留 領

**ชั้นปีที่ 6 (181 ตัว)**
異 遺 域 宇 映 延 沿 我 灰 拡 革 閣 割 株 干 巻 看 簡 危 机 貴 揮 疑 吸 供 胸 郷 勤 筋 系 敬 警 劇 激 穴 絹 権 憲 源 厳 己 呼 誤 后 孝 皇 紅 降 鋼 刻 穀 骨 困 砂 座 済 裁 策 冊 蚕 至 私 姿 視 詞 誌 磁 射 捨 尺 若 樹 収 宗 就 衆 従 縦 縮 熟 純 処 署 諸 除 将 傷 障 城 蒸 針 仁 垂 推 寸 盛 聖 誠 宣 専 泉 洗 染 善 奏 窓 創 装 層 操 蔵 臓 存 尊 宅 担 探 誕 段 暖 値 宙 忠 著 庁 頂 潮 賃 痛 展 討 党 糖 届 難 乳 認 納 脳 派 拝 背 肺 俳 班 晩 否 批 秘 腹 奮 並 陛 閉 片 補 暮 宝 訪 亡 忘 棒 枚 幕 密 盟 模 訳 郵 優 幼 欲 翌 乱 卵 覧 裏 律 臨 朗 論

**อ้างอิง**

**ดูเพิ่ม**
 โจโยคันจิ
หมวดหมู่:ภาษาญี่ปุ่น
นพลักษณ์

นพลักษณ์ (Enneagram of Personality) เป็นแบบจำลองบุคลิกภาพมนุษย์ซึ่งโดยหลักเข้าใจและสอนเป็นการจำแนกเก้าประเภทบุคลิกภาพที่ประสานกัน แม้กำเนิดและประวัติศาสตร์ของความคิดและทฤษฎีซึ่งสัมพันธ์กับนพลักษณ์ยังเป็นประเด็นถกเถียงกัน แต่ความเข้าใจนพลักษณ์ร่วมสมัยโดยหลักมาจากคำสอนของ Oscar Ichazo และ Claudio Naranjo ทฤษฎีของ Naranjo ได้รับอิทธิพลบางส่วนจากคำสอนก่อนหน้าบางส่วนของ G. I. Gurdjieff นพลักษณ์นิยามประเภทบุคลิกภาพเก้าประเภท ซึ่งแสดงสัญลักษณ์ด้วยจุดของรูปเรขาคณิตเรียก enneagram ซึ่งยังชี้ความเชื่อมโยงบางประการระหว่างประเภทต่าง ๆ 

**แหล่งข้อมูลอื่น**
Enneagram - International Enneagram Association website date=2012-10-26 -  เว็บไซต์สมาคมนพลักษณ์ไทย ศูนย์แห่งความรู้และกิจกรรมด้านนพลักษณ์

หมวดหมู่:การจำแนกบุคลิกภาพ
ละครรำ

ละครรำ เป็นศิลปะการแสดงของไทย  ที่ประกอบด้วยท่ารำ ดนตรีบรรเลง และบทขับร้องเพื่อดำเนินเรื่อง  ละครรำมีผู้แสดงเป็นตัวพระ  ตัวนาง  และตัวประกอบ แต่งองค์ทรงเครื่องตามบท  งดงามระยับตา  ท่ารำตามบทร้องประสานทำนองดนตรีที่บรรเลงจังหวะช้า เร็ว  เร้าอารมณ์ให้เกิดความรู้สึกคึกคัก  สนุกสนาน  หรือเศร้าโศก  ตัวละครสื่อความหมายบอกกล่าวตามอารมณ์ด้วยภาษาท่าทาง โดยใช้ส่วนต่างๆของร่างกาย  วาดลีลาตามคำร้อง  จังหวะและเสียงดนตรี
ในปัจจุบันละครรำนิยมนำมาแสดงแก้บนสิ่งศักดิ์สิทธิ์อย่างแพร่หลาย มีทั้งแบบชั่วคราว กับประจำโรง อยู่ในสถานที่นั้น ๆ เลย เช่นวัดโสธรวรารามวรวิหาร วัดพระศรีรัตนมหาธาตุวรมหาวิหาร ศาลหลักเมือง
ศาลท้าวมหาพรหม โรงแรมเอราวัณ เป็นต้น

**ประเภทของละครรำ**
# ละครชาตรี  เล่นเรื่อง มโนห์รา
# ละครใน  เล่นเรื่อง รามเกียรติ์  อุณรุท อิเหนา
# ละครนอก  เล่นเรื่อง ไกรทอง  โคบุตร  ไชยเชษฐ์  คาวี  สังข์ทอง เป็นต้น

**ละครที่ปรับปรุงขึ้นใหม่ (แยกออกมาอีกทีจากละครรำ)**
# ละครดึกดำบรรพ์ เล่นเรื่อง สังข์ทอง อุณรุท มณีพิชัย ศกุนตลา
#ละครพันทาง เล่นเรื่อง ราชาธิราช
#ละครเสนา เล่นเรื่อง ขุนช้างขุนแผน
หมวดหมู่:ศิลปะการแสดงไทย
หมวดหมู่:ราชสกุลรัชนี

ราชสกุลที่สืบสายมาจาก พระราชวรวงศ์เธอ กรมหมื่นพิทยาลงกรณ์ พระโอรสในกรมพระราชวังบวรวิไชยชาญ วังหน้าในรัชกาลที่ 5
๕ราชสกุลรัชนี
หมวดหมู่:สกุลชูโต
หมวดหมู่:สกุลบุนนาค
หมวดหมู่:สกุลสวัสดิ์-ชูโต
หมวดหมู่:ราชสกุลอิศรางกูร

ราชสกุลที่สืบสายมาจากสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์
1อิศรางกูร
อิศรางกูร
หมวดหมู่:ราชสกุลนพวงศ์

ราชสกุลที่สืบสายมาจาก พระเจ้าบรมวงศ์เธอ กรมหมื่นมเหศวรศิววิลาส พระราชโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดาน้อย ในรัชกาลที่ 4 (พระนัดดาใน สมเด็จพระเจ้าตากสินมหาราช)
๔ราชสกุลนพวงศ์
หมวดหมู่:ราชสกุลในสมเด็จพระเจ้าตากสินมหาราช
หมวดหมู่:ราชสกุลเทพหัสดิน

ราชสกุลที่สืบสายมาจาก สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์
๑ราชสกุลทเพหัสดิน
๑ราชสกุลทเพหัสดิน
หมวดหมู่:ราชสกุลโสณกุล

ราชสกุล ที่สืบสายมากจากพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดาเป็นพระราชโอรสพระองค์ที่ 62 ของพระบาทสมเด็จพระจอมเกล้าเจ้าอยู่หัว 
๔ราชสกุลโสณกุล
หมวดหมู่:สถาบันอุดมศึกษาในกำกับของรัฐ

สถาบันอุดมศึกษาในกำกับของรัฐบาลในประเทศไทย
หมวดหมู่:สถาบันอุดมศึกษาแบ่งตามประเภท
ฌาน

ฌาน (บาลี) หรือ ธยาน (สันสกฤต) หมายถึง การเพ่งอารมณ์จนใจแน่วแน่เป็นอัปปนาสมาธิ ภาวะจิตสงบประณีต ซึ่งมีสมาธิเป็นองค์ธรรมหลัก

**ฌาน 2**
ฌานแบ่งออกเป็นสองประเภทใหญ่ ๆ ได้แก่
# อารัมมณูปนิชฌาน การเพ่งอารมณ์ ได้แก่ สมาบัติ 8 คือ รูปฌาน 4 และอรูปฌาน 4
# ลักขณูปนิชฌาน การเพ่งลักษณะ ได้แก่ วิปัสสนา มรรค ผล
## วิปัสสนา ชื่อว่า ลักขณูปนิชฌาน เพราะพินิจสังขารโดยไตรลักษณ์
## มรรค ชื่อว่า ลักขณูปนิชฌาน เพราะยังกิจแห่งวิปัสสนานั้นให้สำเร็จ
## ผล ชื่อว่า ลักขณูปนิชฌาน เพราะเพ่งนิพพาน อันมีลักษณะเป็น สุญญตะ อนิมิตตะ และอัปปณิหิตะ อย่างหนึ่ง  และเพราะเห็นลักษณะอันเป็นสัจจภาวะของนิพพาน อย่างหนึ่ง

**ฌาน 2 ประเภท**
แต่โดยทั่วไป เมื่อกล่าวถึงประเภทของฌาน มักแบ่งฌานออกเป็นสองประเภทใหญ่ ๆ คือ
# รูปฌาน ฌานมีรูปธรรมเป็นอารมณ์ ฌานที่เป็นรูปาวจร ได้แก่
# ปฐมฌาน (ฌานที่ 1) ประกอบด้วย วิตก วิจาร ปิติ สุข เอกัคคตา 
# ทุติยฌาน (ฌานที่ 2) ประกอบด้วย ปิติ สุข เอกัคคตา
# ตติยฌาน (ฌานที่ 3) ประกอบด้วย สุข เอกัคคตา
# จตุตถฌาน (ฌานที่ 4) ประกอบด้วย อุเบกขา เอกัคคตา
# อรูปฌาน ฌานมีอรูปธรรมเป็นอารมณ์ ฌานที่เป็นอรูปาวจร ได้แก่
# อากาสานัญจายตนะ (มีความว่างเปล่าคืออากาสไม่มีที่สิ้นสุดเป็นอารมณ์)
# วิญญาณัญจายตนะ (มีความว่างระดับนามธาตุคือความว่างในแบบที่อายตนะภายนอกและภายในไม่กระทบกันจนเกิดวิญญาณธาตุการรับรู้ขึ้นเป็นอารมณ์)
# อากิญจัญญายตนะ (การไม่มีอะไรเลยเป็นอารมณ์)
# เนวสัญญานาสัญญายตนะ (จะว่ามีสัญญาก็มิใช่ไม่มีสัญญาก็มิใช่ คือแม้แต่อารมณ์ว่าไม่มีอะไรเลยก็ไม่มี) 
เมื่อกล่าวสั้น ๆ ว่า "ฌาน 4" จะหมายถึง แค่รูปฌาน 4 และเมื่อกล่าวสั้น ๆ ว่า "ฌาน 8" จะหมายถึง รูปฌาน 4 กับ อรูปฌาน 4 แต่ตามหลักอภิธรรมโดยสภาวะ อรูปฌานทั้ง 4 ท่านจัดว่าเป็นเพียงจตุตถฌาน เพราะประกอบด้วย อุเบกขา เอกกัคคตา เช่นเดียวกับจตุตถฌานของรูปฌาน เพียงแต่มีอารมณ์ที่ละเอียดลึกซึ้งกว่า จึงแยกเรียกโดยบัญญัติว่าฌาน 8 เพื่อความเข้าใจ 
สิ่งที่ใช้เป็นอารมณ์ในการเพ่งจนได้ฌาน ได้มีการรวบรวมไว้เรียกว่าสมถกรรมฐาน สิ่งที่ขวางกั้นจิต ไม่ให้เกิดฌาน คือ นิวรณ์

**ฌานสมาบัติ**
สมาบัติ เป็นภาวะสงบประณีตซึ่งพึ่งเข้าถึง  มีหลายอย่าง เช่น ฌานสมาบัติ ผลสมาบัติ เป็นต้น  สมาบัติที่กล่าวถึงบ่อยคือ ฌานสมาบัติ กล่าวคือ สมาบัติ 8 อันได้แก่ ฌาน 8 (รูปฌาน 4 กับ อรูปฌาน 4)
ในบางกรณี รูปฌาน 4 อาจถูกจำแนกใหม่ในรูปแบบของ ปัญจมฌาน เป็นการจำแนกตามแบบพระอภิธรรม เรียกว่า ปัญจกนัย การจำแนกตามแบบพระสูตร เรียกว่า จตุกนัย ที่ต้องจำแนกเป็นปัญจมฌาน เนื่องจากฌานลาภี (ผู้ได้ฌาน) มี 2 ประเภท คือ ติกขบุคคล (ผู้รู้เร็ว) และ มันทบุคคล (ผู้รู้ช้า)  
อนุปุพพวิหารสมาบัติ 9 หมายถึง สมาบัติ 8 กับ นิโรธสมาบัติ

**อ้างอิง**
 พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". -  พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".

**ดูเพิ่ม**
 เซน ลักษณะของฌานในวัฒนธรรมญี่ปุ่น
หมวดหมู่:ภาวนา
เอมส์ (รัฐไอโอวา)

ใจกลางเมืองเอมส์
เอมส์ (Ames) เป็นเมืองแห่งหนึ่งตั้งอยู่บริเวณกลางรัฐไอโอวา สหรัฐอเมริกา ตั้งอยู่เหนือเมืองหลวง ดิมอยน์ ประมาณ 50 กม (30 ไมล์) เอมส์เป็นที่ตั้งของมหาวิทยาลัยไอโอวาสเตต ในปี 2543 ตามสัมมโนประชากร เมืองเอมส์มีประชากร 50,731 ชื่อเมืองตั้งอยู่สมาชิกสภาผู้แทน โอกส์ เอมส์ (Oakes Ames)
ในปี 2553 เอมส์ได้รับเลือกจากหนังสือพิมพ์ซีเอ็นเอ็นว่าเป็นเมืองน่าอยู่อันดับ 9 ของประเทศ

**ภูมิศาสตร์**
เอมส์ตั้งอยู่บริเวณทางหลวง อินเตอร์สเตต 35 ทางหลวงสหรัฐ 30 และ 69 และ ลิงคอล์นไฮเวย์ และมีทางรถไฟยูเนียนแปซิฟิกตัดผ่านกลางเมือง
เอมส์ตั้งอยู่ที่พิกัด  type:city มีพื้นที่ประมาณ 55.9 ตารางกิโลเมตร (21.6 ตารางไมล์) เป็นพื้นดิน และ 0.1 ตารางกิโลเมตร (0.04 ตารางไมล์) เป็นพื้นน้ำ 

**คมนาคม**
การเดินทางในเมืองมีรถโดยสารประจำทางชื่อ "ไซไรด์" (CyRide) โดย ไซ เป็นชื่อสัญลักษณ์ทีมกีฬาของมหาวิทยาลัยไอโอวาสเตต โดยมีรถเมล์วิ่งในเมืองทั้งหมด 8 สาย และรถเมล์วิ่งวนในส่วนมหาวิทยาลัยอีก 4 สาย
การเดินทางระหว่างเมืองใช้ทางหลวงหลัก 2 เส้น คือ อินเตอร์สเตต 35 และ ทางหลวงสหรัฐ 30 ถึงแม้ว่าเมืองจะมีทางรถไฟผ่านกลางเมืองแต่มีเฉพาะรถไฟขนส่งสินค้าเท่านั้น ไม่มีรถไฟโดยสาร ในเมืองมีสนามบินขนาดเล็กตั้งอยู่ทางทิศใต้ของเมือง โดยไม่มีเครื่องบินพาณิชย์เช่นกัน การเดินทางทางรถไฟหรือเครื่องบินมาที่เมืองเอมส์จำเป็นต้องเดินทางไปที่เมืองดิมอยน์ ห่างออกไป 50 กม. และเดินทางทางรถยนต์ต่อมาที่เมืองอีกทีหนึ่ง 

**อ้างอิง**

**แหล่งข้อมูลอื่น**
  ที่ว่าการเมืองเอมส์ date=2008-11-10  -  รายละเอียดเมืองเอมส์ date=2008-03-05  
หมวดหมู่:เมืองมหาวิทยาลัย
หมวดหมู่:เมืองในรัฐไอโอวา
เอมส์

เอมส์ อาจหมายถึง- เอมส์ (Ames) ชื่อเมืองในสหรัฐอเมริกาและเป็นที่ตั้งของมหาวิทยาลัยไอโอวาสเตตตั้งอยู่ที่รัฐไอโอวา ตั้งชื่อตามสมาชิก โอ๊ก เอมส์- ศูนย์วิจัยนาซ่าเอมส์ (NASA Ames Research Center, ARC) เป็นศูนย์วิจัยของนาซ่าตั้งอยู่ที่รัฐแคลิฟอร์เนีย- ห้องเอมส์ เป็นห้องลักษณะของภาพจำลองลวงตาชนิดหนึ่ง- ระบบบริหารข้อมูลสนามบิน (Airport Information Management System) เป็นระบบที่ใช้ในสนามบินสุวรรณภูมิ รู้จักในชื่อว่า เอมส์ (AIMS)- กัปตัน เอส.เย.เอมส์ กัปตันเรือสินค้า เดินทางเข้ามาประเทศไทยในสมัยรัชกาลที่ 4 - สตีเวน เอมส์ (Stephen Ames) หรือรู้จักในไทยในชื่อ สตีเฟ่น เอมส์ นักกอล์ฟชาวแคนาดา- สถาบันเอมส์ (AIMS) โรงเรียนสอนพิเศษในสยามสแควร์
อินเตอร์สเตต 35

อินเตอร์สเตต 35 (Interstate 35 หรือย่อว่า I-35 or IH-35) เป็นระบบทางหลวงอินเตอร์สเตต ซึ่งเป็นทางหลวงระหว่างรัฐในสหรัฐอเมริกา วิ่งเหนือ-ใต้ โดยสุดทางด้านเหนืออยู่ที่ดูลูธ ในรัฐมินนิโซตา สุดทางด้านใต้อยู่ที่ลารีโดในรัฐเท็กซัส ทางหลวงนี้ในได้มีแบ่งย่อยออกเป็น 35E (ใน ดัลลัส และ เซนต์พอล) และ 35W (ใน ฟอร์ตเวิร์ธ และ มินนิอาโพลิส)

**เมืองสำคัญ**
อินเตอร์สเตต 35 ตัดผ่านเมืองสำคัญ จากใต้มาเหนือได้แก่- ลารีโด รัฐเท็กซัส- ซานอันโตนีโอ รัฐเท็กซัส- ออสติน รัฐเท็กซัส- วาโค รัฐเท็กซัส- ดัลลัส รัฐเท็กซัส (35E)- ฟอร์ตเวิร์ธ รัฐเท็กซัส (35W)- เดนทัน รัฐเท็กซัส- นอรแมน รัฐโอคลาโฮมา- โอคลาโฮมาซิตี รัฐโอคลาโฮมา- วิชิทอ รัฐแคนซัส- แคนซัสซิตี รัฐแคนซัส- แคนซัสซิตี รัฐมิสซูรี- ดิมอยน์ รัฐไอโอวา- เอมส์ รัฐไอโอวา- เมสันซิตี รัฐไอโอวา- อัลเบิร์ตลี รัฐมินนิโซตา- เซนต์พอล รัฐมินนิโซตา (35E)- มินนีอาโพลิส รัฐมินนิโซตา (35W)- ดูลูธ รัฐมินนิโซตา

**อ้างอิง**

**แหล่งข้อมูลอื่น**
366130- Kansas City Star's "I-35 Odyssey, A Summer Travel Series"- Highway History - A Look at the History of the Federal Highway Administration- Interstate 35 Through Austin
35
หมวดหมู่:ถนนในรัฐเท็กซัส
หมวดหมู่:ถนนในรัฐโอคลาโฮมา
หมวดหมู่:ถนนในรัฐแคนซัส
หมวดหมู่:ถนนในรัฐมิสซูรี
หมวดหมู่:ถนนในรัฐไอโอวา
หมวดหมู่:ถนนในรัฐมินนิโซตา
ระบบทางหลวงอินเตอร์สเตต

ระบบทางหลวงอินเตอร์สเตต ดไวต์ ดี. ไอเซนฮาวร์ (Dwight D. Eisenhower National System of Interstate) หรือนิยมเรียกสั้น ๆ ว่า อินเตอร์สเตต (Interstate) เป็นระบบเครือข่ายทางหลวงที่เชื่อมเกือบทุกรัฐในสหรัฐอเมริกาเข้าด้วยกัน (ยกเว้น อะแลสกาและ ฮาวาย) โดยทั้งระบบนี้มีความยาวถนนกว่า 75,198 กม. (46,726 ไมล์) ข้อมูลในเดือน ตุลาคม 2545
การเดินทัพที่รวดเร็วเป็นสิ่งที่สำคัญมากสำหรับกองทัพ นายพลดไวต์ ดี. ไอเซนฮาวร์ ผู้ดำรงตำแหน่งประธานาธิบดีคนที่ 34 ของประเทศสหรัฐอเมริกาในช่วงที่ทั่วโลกอยู่ท่ามกลางสงครามเย็นอันร้อนระอุ จึงผุดอภิมหาโครงการอย่างการก่อสร้างถนนระหว่างรัฐขึ้นทั่วสหรัฐอเมริกา เพื่อจะได้ส่งกองทัพไปช่วยเหลือรัฐต่างๆ ได้อย่างทันท่วงทีเมื่อถูกโจมตี เหมือนการเดินทัพอย่างรวดเร็วบนทางหลวงพิเศษ หรือออโตบาห์นของกองทัพนาซี 
อย่างไรก็ตาม แรงสนับสนุนที่สำคัญในการขับเคลื่อนโครงการนี้หาใช่กองทัพ แต่เป็นกลุ่มอุตสาหกรรมรถยนต์ที่ช่วยกันผลักดันให้ National Interstate and Defense Highways Act ได้รับการอนุมัติ ซึ่งประสบความสำเร็จใน พ.ศ. 2499 นั่นเอง
ระบบทางหลวงระหว่างรัฐของสหรัฐอเมริกาจึงเริ่มต้นก่อสร้างขึ้นจากหนึ่งรัฐไปสองรัฐ จนกระทั่งครอบคลุมทั่วทุกรัฐ ประกอบไปด้วยทางหลวง 3 แบบ ได้แก่ ทางหลวงที่ไม่จำกัดความเร็ว (freeway) ทางหลวงแผ่นดิน (highway) และทางหลวงพิเศษ (expressway) ใช้ระบบตัวเลขกำหนดสายทาง โดยตัวเลข 1 หลักและ 2 หลักจะเป็นถนนสายหลัก โดยเส้นทางที่ลงท้ายด้วยเลขคู่จะเป็นเส้นทางข้ามจากฝั่งตะวันออกมาตะวันตก ส่วนเส้นทางที่ลงท้ายด้วยเลขคี่จะเป็นเส้นทางจากเหนือจรดใต้ ส่วนตัวเลข 3 หลักจะเป็นถนนที่เป็นสาขาหรือเส้นทางวนรอบพื้นที่ในเขตชนบท

**ระบบตัวเลข**
ไฟล์:I-35.svg|thumb|150px|left|ป้ายบอกถนนของอินเตอร์สเตต 35 ตัวเลขสองหลักแสดงถึงเส้นหลัก และเลขคี่แสดงถึงแนวเหนือ-ใต้
ระบบตัวเลขในถนนอินเตอร์สเตต จะใช้เลขสองหลักเป็นตัวบ่งบอกถึงถนนสายหลัก โดยเลขคี่เป็นถนนที่วิ่งในแนวเหนือ-ใต้ และเลขคู่จะเป็นถนนที่วิ่งในแนวตะวันออก-ตะวันตก และถนนที่แยกย่อยออกจากถนนเหล่านี้จะใช้เลขถนนเป็นเลขสามหลัก โดยยังคงตัวเลขถนนที่แยกออกมาไว้ในสองหลักหลัง เช่นถนน I-294 เป็นถนนที่แยกออกมาจากถนน I-94 เป็นต้น สำหรับตัวเลขนำหน้าจะแบ่งออกเป็นสองส่วนเช่นเดียวกัน โดยเลขคี่จะเป็นที่วิ่งตรงเข้าเมืองขณะที่เลขคู่เป็นถนนที่วิ่งอ้อมเมือง เช่น I-94 ถนนวิ่งผ่านชิคาโก จะมีแบ่งออกเป็น I-194 จะวิ่งเข้าสู่ตัวเมืองชิคาโก ขณะที่ I-294 จะวิ่งอ้อมเมืองชิคาโก

**ความเร็วจำกัด**
ทางหลวงอินเตอร์สเตตเป็นถนนที่มีความเร็วจำกัดสูงสุดในบรรดาถนนทั่วไปในสหรัฐอเมริกา โดยในชนบทความเร็วจำกัดจะอยู่ที่ 100 ถึง 130 กม./ชม. (65 - 80 ไมล์/ชม.) ขณะที่ในส่วนตัวเมืองจะจำกัดอยู่ที่ 80 ถึง 100 กม./ชม. (50 ถึง 60 ไมล์/ชม.) โดยขึ้นอยู่กับรัฐจะกำหนดไว้

**หมายเหตุ**

**อ้างอิง ==
ตารางเมตร

ตารางเมตร หรือ square metre (ตามการสะกดคำแบบสากลที่ใช้โดยสำนักงานชั่งตวงวัดระหว่างประเทศ) หรือ square meter (ตามการสะกดคำแบบอเมริกัน) เป็นหน่วยอนุพัทธ์เอสไอของพื้นที่ มีสัญลักษณ์คือ m2 โดยมีค่าเท่ากับพื้นที่ของสี่เหลี่ยมจัตุรัสที่แต่ละด้านยาว 1 เมตร

**การใช้คำอุปสรรคเอสไอ**
ตารางการแปลงหน่วยตารางเมตร
หน่วย "ตารางเมตร" สามารถใช้คำอุปสรรคเอสไอเหมือนที่ใช้กับหน่วย "เมตร" ได้ทั้งหมด

**การแปลงผัน**
1 ตารางเมตร มีค่าเท่ากับ:- 0.000001 ตารางกิโลเมตร (km2)- 10000 ตารางเซนติเมตร (cm2)- 0.0001 เฮกตาร์ (ha)- 0.01 อาร์ (a)- 0.1 เดซิอาร์ (da)- 1 เซนติอาร์ (ca)- 0.000247105381 เอเคอร์- 1.195990 ตารางหลา- 10.763911 ตารางฟุต- 1550.0031 ตารางนิ้ว- 0.25 ตารางวา- 0.0025 งาน- 0.000625 ไร่

**ดูเพิ่ม**
 หน่วยเอสไอ- เมตร- อันดับของขนาด (พื้นที่)

**หมายเหตุ**

**แหล่งข้อมูลอื่น**
 BIPM (SI maintenance agency) (หน้าหลัก)- BIPM brochure
หมวดหมู่:หน่วยพื้นที่ระบบเมตริก
หมวดหมู่:หน่วยอนุพัทธ์เอสไอ
เฮกตาร์

เฮกตาร์ คือหน่วยของพื้นที่ มักย่อว่า ha จากภาษาอังกฤษ hectare
1 เฮกตาร์ มีค่าเท่ากับ:- พื้นที่ของสี่เหลี่ยมจัตุรัสที่แต่ละด้านยาว 100 เมตร- 10,000 ตารางเมตร- 100 อาร์- 1 ตารางเฮกโตเมตร- 0.003 861 02 ตารางไมล์- 2.471 053 81 เอเคอร์- 6 ไร่ 1 งาน
*2,500 ตารางวา

**ดูเพิ่ม**
 เมตร- การแปลงหน่วย- อันดับของขนาด (พื้นที่)
หมวดหมู่:หน่วยพื้นที่ระบบเมตริก
อาร์ (หน่วยพื้นที่)

:ความหมายอื่นของ อาร์ ดูที่ R
อาร์ คือหน่วยของพื้นที่ มักย่อว่า a จากภาษาอังกฤษ are
1 อาร์ มีค่าเท่ากับ: - พื้นที่ของสี่เหลี่ยมจัตุรัสที่แต่ละด้านยาว 10 เมตร- 100 ตารางเมตร- 0.01 เฮกตาร์- 1 ตารางเดคาเมตร- 0.024 710 538 เอเคอร์

**ดูเพิ่ม**
 เมตร- การแปลงหน่วย- อันดับของขนาด (พื้นที่)
หมวดหมู่:หน่วยพื้นที่ระบบเมตริก
วักก้า

วักก้า (Wakka) เป็นตัวละครตัวหนึ่งในเกมไฟนอลแฟนตาซี X ซึ่งให้เสียงพากย์ภาษาอังกฤษโดย จอห์น ดิแม็กจิโอ (เป็นผู้พากย์เสียงคิมาริด้วย) ชื่อของวักก้าตามภาษาไอนุหมายถึง น้ำ โดยตัวละครตัวนี้มีลักษณะเด่นคือ มีผมสีส้มแดงชี้ขึ้น และสำเนียงพูดแบบชาวเกาะบีเสด ซึ่งมีสำเนียงเหมือนกับพวกโพลีนีเชียน เช่น การพูดว่า บรัดด้า (brudda) แทนการออกเสียงว่า บราเด้อ (brother) และลงท้ายประโยคสนทนาด้วย ยะ (ya)
นอกจากเป็นผู้คุ้มกันของยูน่าแล้ว วักก้ายังเป็นนักเล่นบลิทซ์บอลตัวเก่งและเป็นหัวหน้าทีมบลิทซ์บอลชื่อ บีเสด ออรอชส์ ซึ่งตามเนื้อเรื่องในไฟนอล แฟนตาซี X ทีมนี้ไม่เคยชนะใครมาเป็นเวลานานกว่า 10 ปีแล้ว ในเกมวักก้าใช้ลูกบลิทซ์บอลเป็นอาวุธและยังเป็นตัวละครตัวเดียวที่สามารถใช้อาวุธโจมตีศัตรูที่บินได้ ความสามารถของเขาช่วยเพิ่มประสิทธิภาพในการโจมตีให้กับทีมและยังทำให้เกิดสภาวะต่าง ๆ กับศัตรูด้วย เช่น ทำให้ตาบอด เป็นใบ้ หรือติดพิษ  
วักก้านับว่าเป็นเพื่อนคนแรก ๆ ของทีดัส หลังจากที่ทีดัสได้เดินทางมาถึงสฟีร่า โดยสาเหตุมาจากความสามารถทางการเล่นบลิทซ์บอลอันยอดเยี่ยมและทีดัสยังมีส่วนคล้ายกับ ชัปปู น้องชายของวักก้าซึ่งตายไป โดยชัปปูมีความสำคัญกับวักก้าตามเนื้อเรื่องอย่างมากโดยเป็นคนรู้ใจของ ลูลู่ ซึ่งเป็นผู้คุ้มกันของยูน่าและเพื่อนสนิทของเขา ชัปปูได้เข้าร่วมกลุ่มครูเสเดอร์ ที่เป็นกองกำลังที่เข้าต่อสู้กับซิน เขาตายระหว่างการต่อสู้กับซินโดยใช้มาคิน่า ซึ่งเป็นอาวุธของชาวอัลเบ็ด ซึ่งสาเหตุนี้เองที่ทำให้วักก้า รู้สึกเกลียดชังพวกอัลเบ็ดมากขึ้น 
แต่ความชิงชังชาวอัลเบ็ดของวักก้าก็ค่อย ๆ เปลี่ยนไป จากความรู้สึกแบ่งแยกทางเชื้อชาติมาเป็นความนับถือหลังจากที่ได้เป็นเพื่อนกับริคคุ ซึ่งเป็นชาวอัลเบ็ด และเรียนรู้ว่ายูน่าเองก็มีเชื้อสายอัลเบ็ดเช่นกัน ในที่สุดวักก้าก็รู้ซึ้งแล้วว่าความรู้สึกชิงชังต่อชาวอัลเบ็ดนั้นมาจากอคติอย่างไม่มีเหตุผลของตัวเขาเอง โดยต่อมาวักก้าก็ได้ขึ้นไปบนยานของอัลเบ็ดและได้ร่วมต่อสู้เพื่อปกป้องเกาะบิคาเนล ซึ่งเป็นที่อยู่ของอัลเบ็ดทั้ง ๆ ที่เขายังไม่เชื่อใจในมาคิน่าและชาวอัลเบ็ด
วักก้าและทีดัสเริ่มมีความสนิทกันมากขึ้นในฐานะพี่น้องตลอดเนื้อเรื่องในเกม แม้แต่ลูลู่ซึ่งไม่ชอบทีดัสในช่วงแรกของเกม ก็เริ่มมองทีดัสใหม่และเริ่มมีความรู้สึกต่อทีดัสเหมือนกับวักก้า  ความสัมพันธ์ส่วนตัวระหว่างลูลู่และวักก้าเองก็พัฒนาขึ้นไปเรื่อย ๆ จนกระทั่งทั้งคู่ได้แต่งงานกันหลังจากจบเหตุการณ์ในไฟนอลแฟนตาซี X ได้ 6 เดือน ในไฟนอลแฟนตาซี X-2 วักก้าต้องแสดงความรับผิดชอบในฐานะพ่อของลูกชายที่เพิ่งเกิดมาซึ่งเขารู้สึกว่ามันยากกว่าการสู้กับซิน และสิ่งสำคัญที่แสดงให้เห็นว่าวักก้ายอมรับชาวอัลเบ็ดได้แล้วก็คือ การตั้งชื่อลูกของเขาว่า "วิดิน่า" (Vidina) ซึ่งก็คือคำว่า "อนาคต" ในความหมายของชาวอัลเบ็ดนั่นเอง

**การปรากฏตัวของวักก้าในแบบอื่น ๆ**
วักก้าในวัยเด็กปรากฏตัวในเกมคิงด้อมฮาร์ทส์ภาคแรก โดยมีฐานะเป็นพี่ชายของทีดัสและเซลฟี่ ทิลมิตต์ (ตัวละครในไฟนอลแฟนตาซี VIII) โดยผู้เล่นสามารถสู้กับวักก้า รวมทั้งทีดัสและเซลฟี่ ได้ระหว่างที่โซร่าซึ่งเป็นตัวละครหลักในเกมเดินทางไปถึงเกาะเดสทินี่ ซึ่งในเกมนี้วักก้ายังคงใช้ลูกบลิทซ์บอลเป็นอาวุธเหมือนเดิม
วักก้าไม่ได้ปรากฏตัวในเกมคิงด้อมฮาร์ทภาคสอง แต่ก็มีการกล่าวถึงเขาโดยเซลฟี่ได้พูดว่า ทีดัสและวักก้าคงเล่นบลิทซ์บอลกันเสร็จแล้ว

**อ้างอิง**
หมวดหมู่:ตัวละครในไฟนอลแฟนตาซี
สเวน คาล บายัน

สเวน คาล บายัน
สเวน คาล บายัน เป็นหนึ่งในตัวละครเอกจากอะนิเมะเรื่อง กันดั้มซี้ด C.E.73 สตาร์เกเซอร์ร้อยตรีวัย 20 ปี สังกัดอยู่ที่กองพันอิสระที่ 81 แห่งกองทัพสหพันธ์โลกหรือที่รู้จักกันในชื่อ "แฟนธอม เพน" เขาเป็นนักบินประจำ GAT-X105E สไตรค์นัวร์ลักษณะภายนอกดูเงียบขรึม เย็นชาและพูดน้อย เหมือนกับคนที่เก็บอารมณ์ไว้  ซึ่งบุคลิกของเขานั้นแตกต๋างไปจากทหารคนอื่นๆในหน่วยเดียวกัน ที่มักจะแสดงอารมณ์บ้าคลั่งและพึงพอใจในการออกรบ กระนั้นฝีมือในการต่อสู้ของเขาก็ร้ายกาจไม่แตกต่างไปจากเพื่อนร่วมหน่วยเท่าใดนัก
เหตุที่เขาและนักบินส่วนใหญ่มีสภาวะทางอารมณ์ไม่เหมือนคนธรรมดานั้น เพราะว่าเหล่าทหารในหน่วยแฟนธอม เพน ล้วนแล้วแต่ผ่านการฝึกฝนมาแบบล้างสมอง เพื่อให้เป็นหน่วยรบที่มุ่งคิดแต่การกำจัดศัตรูเท่านั้น กระนั้นตัวตนที่แท้จริงของสเวนนั้นยังเป็นคนที่มีสามัญสำนึกแบบคนทั่วไป ดังที่จะเห็นได้ในเนื้อเรื่องของ กันดั้มซี้ด C.E.73 สตาร์เกเซอร์ ที่เขาทำการถามผู้บังคับบัญชาว่าจะจัดการเฉพาะผู้การร้าย (ที่อาศัยอยู่ในค่ายอพยพ) หรือไม่ ซึ่งผู้บังคับบัญชาของเขาก็ถามกลับว่าสเวนสามารถแยกออกว่าใครเป็นใครหรือเปล่า ซึ่งสเวนก็ตอบว่าเขาไม่สามารถแยกออกได้ เขาจึงจำเป็นที่จะทำตามคำสั่งที่ให้มา
สเวนตอนเด็ก
หมวดหมู่:ตัวละครใน Cosmic Era
ลูลู่

ลูลู่ (Rūrū) เป็นตัวละครหนึ่งในเกม ไฟนอลแฟนตาซี X เธอทำหน้าที่เป็นผู้คุ้มกันของยูน่าและดูแลยูน่าเหมือนกับเป็นน้องสาว การโจมตีโดยใช้อาวุธของลูลู่ไม่รุนแรง แต่เป็นตัวละครที่สามารถใช้เวทมนตร์ดำได้ โดยจัดให้อยู่ในกลุ่มอาชีพของนักเวทมนตร์ดำ ลูลู่ไม่ได้โจมตีศัตรูโดยตรงแต่ใช้ตุ๊กตาในการโจมตีแทน โดยมีตุ๊กตาหลายชนิดเช่น ตุ๊กตามูเกิลและซาโบเทนเดอร์ (กระบองเพชร) วิธีการที่ลูลู่ใช้ควบคุมตุ๊กตาเหล่านี้ไม่ได้กล่าวไว้ชัดเจนแต่คาดว่าคงใช้ความสามารถทางด้านเวทมนตร์ของลูลู่ในการควบคุม การโจมตีโดยโอเวอร์ไดรว์เรียกว่า ฟิวรี่ ซึ่งทำให้ลูลู่สามารถใช้เวทมนตร์ดำโจมตีได้หลายครั้ง โดยจำนวนครั้งและความรุนแรงขึ้นอยู่กับเวทมนตร์ที่ใช้และจำนวนครั้งในการหมุนแกนอะนาล็อกขวาของตัวควบคุมเพลย์สเตชัน 2 ดูอัลช็อค

**การออกแบบตัวละคร**
เท็ตซึยะ โนมูระ ผู้ออกแบบตัวละครในไฟนอลแฟนตาซี X มีความคิดว่าอยากให้ลูลู่ซึ่งเป็นนักเวทมนตร์ดำมีลักษณะที่แตกต่างไปจากภาพลักษณ์ของนักเวทมนตร์ดำที่ผู้เล่นไฟนอลแฟนตาซีโดยทั่วไปคุ้นเคย ซึ่งสังเกตได้จากทรงผมและชุดที่ลูลู่สวมใส่ โนมูระกล่าวว่าเนื่องจากเทคโนโลยีที่ทันสมัยขึ้นทำให้เขาสามารถเพิ่มเติมรายละเอียดสำหรับชุดของตัวละครได้อย่างมาก ซึ่งก็นับเป็นเรื่องที่ท้าทายโปรแกรมเมอร์สร้างภาพเหมือนเช่นกัน โดยชุดของลูลู่ในไฟนอลแฟนตาซี X ปรากฏออกมาในรูปแบบของเข็มขัดหลายเส้นที่ร้อยติดกันอยู่บนด้านหน้ากระโปรงของลูลู่ โดยเขาออกแบบให้เข็มขัดและหัวเข็มขัดมีการจัดเรียงตัวกันในรูปแบบเฉพาะเจาะจง ทำให้ทีมสร้างและออกแบบเกมต้องพยายามรักษารูปแบบของเข็มขัดให้เหมือนเดิมตลอดเวลา

**ประวัติย่อ**
ลูลู่เกิดบนเกาะบีเสด เธอเติบโตมาพร้อมกับวักก้า, ยูน่า และชัปปู น้องชายของวักก้า ถึงแม้ว่าลูลู่จะมีท่าท่างเคร่งขรึมและเป็นคนยิ้มยาก แต่จริง ๆ แล้ว เธอเป็นคนเห็นอกเห็นใจและเป็นห่วงผู้อื่นเสมอ ลูลู่เป็นคนฉลาดและเป็นคนหนึ่งในสาวกเยวอนที่ตั้งคำถามถึงวัตุประสงค์ของศาสนาเยวอน ถึงแม้ว่าลูลู่จะเป็นคนที่เข้าใจเรื่องราวต่าง ๆ ได้เร็วกว่าคนอื่น ๆ ในกลุ่ม แต่ลูลู่ก็ยังสับสนกับคำสอนที่หลอกลวงของเยวอน  ก่อนที่ลูลู่จะมาเป็นผู้คุ้มกันของยูน่า เธอได้เคยเป็นผู้คุ้มกันของผู้อัญเชิญสองคนในการเดินทางแสวงบุญที่ต้องยุติลงอย่างกะทันหันก่อนไปถึงเมืองซานัคคันที่ล่มสลาย โดยผู้อัญเชิญคนแรกคือจินเน็ม ซึ่งเสียชีวิตภายในถ้ำแห่งความฝันที่ถูกขโมยระหว่างหาทางเพื่อให้ได้อสูรโยจิมโบ เหตุการณ์นี้ยังฝังใจและมีผลต่อความรู้สึกของลูลู่ตลอดมา แต่เมื่อยูน่าและเพื่อน ๆ เดินทางมาถึงหุบเขาที่ถ้ำนี้ตั้งอยู่ ลูลู่ก็ตัดสินใจเผชิญกับความทรงจำที่เจ็บปวดอีกครั้ง ที่ด้านหลังถ้ำ ทุกคนก็ได้พบกับดวงจิตของจินเน็มซึ่งเต็มไปด้วยความชิงชังต่อการมีชีวิต ลูลู่รู้สึกว่าเธอควรทำหน้าที่ครั้งสุดท้ายในฐานะผู้คุ้มกันของจินเน็มเพื่อให้ดวงจิตของจินเน็มได้รับการปลดปล่อยและพักผ่อนอย่างสงบที่ฟาร์เพลน หลังจากต่อสู้และเอาชนะโยจิมโบซึ่งเป็นอสูรที่จินเน็มเรียกออกมา ดวงจิตของจินเน็มก็ได้เดินทางไปสู่ฟาร์เพลน สำหรับผู้อัญเชิญคนที่สองของลูลู่คือ หลวงพ่อซูค ซึ่งหยุดการเดินทางแสวงบุญที่ดินแดนแห่งความสงบซึ่งเป็นสถานที่ที่ผู้อัญเชิญหลายคนตัดสินใจเลิกการเดินทางแสวงบุญ
ลูลู่มีความสัมพันธ์อันลึกซึ้งกับชัปปูก่อนที่ชัปปูจะเสียชีวิตลงด้วยน้ำมือของซิน การจากไปของชัปปูยังเป็นเหมือนบาดแผลในใจของลูลู่อีกด้วย อย่างไรก็ตาม ลูลู่ละวักก้าก็รักกันและแต่งงานหลังจากจบเหตุการณ์ในไฟนอลแฟนตาซี X ในไฟนอลแฟนตาซี X-2 ลูลู่ก็ได้ให้กำเนิดลูกชายของวักก้า ซึ่งวักก้าให้ชื่อว่า วิดิน่า ซึ่งหมายถึงอนาคตในความหมายของชาวอัลเบ็ด

**อ้างอิง**
หมวดหมู่:ตัวละครในไฟนอลแฟนตาซี
หมวดหมู่:ตัวละครวิดีโอเกมที่ใช้เวทมนตร์
ชนวัว

แสดงภาพกีฬาชนวัว
ชนวัว หรือ กีฬาชนโค เป็นกีฬาพื้นเมืองของภาคใต้ สำหรับในประเทศไทยอาจเป็นความนิยมที่เริ่มมาจากการเลี้ยงวัวไว้บริโภคของชาวมุสลิม แต่พื้นที่ทางภาคตะวันออกเฉียงเหนือก็ปรากฏความนิยมอยู่บ้างเช่นกัน ซึ่งการแข่งเพื่อความสนุกสนานนี้อาจมีให้พบเห็นได้จนถึงประเทศลาว การแข่งขันกระทำโดยการปล่อยวัวหนุ่มที่แข็งแรงให้พ้นจากคอก ให้วัวผู้ทั้งสองฝ่ายตรงรี่เข้าปะทะกัน ใช้พละกำลังและอาวุธคือเขาเข้าต่อสู้ สัตว์ทั้งสองต้องใช้กำลังยืนหยัดต่อสู้ไม่ยอมถอยเพื่อชัยชนะ ส่วนใหญ่ของผู้ชมที่รายรอบรอชมการชนวัวนั้น ล้อมรอบกันแน่นขนัดก็เพื่อต้องการเห็นชัยชนะและกำลังความแข็งแกร่งของวัวผู้ตัวที่ชนะ บางคนก็เลือกที่จะชมร่างกายที่สวยงามของวัวซึ่งเป็นสัตว์ที่ผูกพันกับวิถีชีวิตประจำวันของพวกเขา แต่ส่วนใหญ่มักเพิ่มการพนันขันต่อ เพื่อเพิ่มการลุ้นและการเชียร์วัวตัวที่ชอบได้มากยิ่งขึ้น วัวที่นิยมใช้แข่งขันเป็นวัวที่มีรูปร่างบึกบึนกำยำ เขา ส่วนหัว ลำตัว และขาหน้า ต้องแข็งแรง เมื่อวิ่งเข้าปะทะหัวชนกัน เสียงดังสนั่น เมื่อตัวใดตัวหนึ่งไม่ยอมถอยหรือวิ่งหนี ก็ต้องชนกันจนฝ่ายใดฝ่ายหนึ่งหมดแรงหรือได้รับบาดเจ็บจนพ่ายแพ้ไป  ลานชนโคนิยมใช้ลานดินที่กว้างและทำคอกล้อมหรือทำให้มีคันดินล้อมรอบไว้เป็นสนาม
การชนวัวมักเล่นเป็นการพนันเช่นเดียวกับการเล่นการแข่งขันกีฬาไก่ชน
หมวดหมู่:กีฬา

**= ข้อมูลแหล่งอ้างอิง =**
----
หมวดหมู่:กีฬา
หมวดหมู่:วัว
หมวดหมู่:เทศกาลหรือพิธีกรรมเกี่ยวกับสัตว์
หมวดหมู่:เทศกาลกีฬา
ว่าว

ว่าวยักษ์ในญี่ปุ่น
200px
200px
ว่าว เป็นของเล่นชนิดหนึ่งที่มนุษย์ประดิษฐ์ขึ้นเพื่อให้ลอยอยู่ในอากาศได้ด้วยแรงลมและมีสายป่านคอยบังคับให้ลอยอยู่ในทิศทางที่ต้องการ โดยเริ่มจากประเทศจีนโดยใช้ไม้ไผ่และผ้าไหมเป็นอุปกรณ์ ต่อมาได้ประดิษฐ์ว่าวในหลายรูปแบบตามวัฒนธรรมของหลายประเทศ

**ว่าวไทย**
ในอดีตมีกล่าวอยู่ในพงศาวดารเหนือว่า พระร่วงทรงเล่นว่าวอย่างไม่ถือพระองค์ว่าเป็นท้าวพระยา ในสมัยกรุงศรีอยุธยา (พ.ศ. 1893 – 2310) ก็มีการเล่นว่าวกันมากถึงกับมีกฎมณเฑียรบาลห้ามมิให้ประชาชนเล่นว่าวทับพระราชวัง ต่อมาในสมัยกรุงรัตนโกสินทร์ ก็มีการเล่นว่าวดังเช่นในสมัย ก็มีการเล่นว่าว เช่นในรัชกาลที่ 5 ก็โปรดให้ใช้สถานที่ในพระราชวังดุสิต และสนามเสือป่าเป็นที่เล่นว่าวจุฬากับปักเป้า เป็นต้น ว่าวของไทยที่ทำขึ้นเล่นกันเป็นพื้นมีอยู่ 4 ชนิดด้วยกัน คือ ว่าวอีลุม ว่าวปักเป้า ว่าวจุฬา และว่าวตุ๋ยตุ่ย

**ว่าวอีลุ้ม**
มีลักษณะเป็นรูปสี่เหลี่ยมขนมเปียกปูน มีไม้ไผ่เป็นโครงสองอันคือ อกและปีกอกจะสั้นกว่าปีกเล็กน้อย กระดาษที่ใช้ปิดทาบลงบนโครงนี้ คือกระดาษว่าว ซึ่งบางเป็นพิเศษ ส่วนปลายของปีกทั้งสองข้างจะติดพู่กระดาษเพื่อช่วยในการทรงตัว ในขณะที่ว่าวลอยอยู่ในอากาศ มีหางสำหรับถ่วงน้ำหนักป้องกันไม่ให้ว่าวส่ายไปมา

**ว่าวปักเป้า**
มีลักษณะเช่นเดียวกับว่าวอีลุม แต่ไม้ส่วนโครงที่เป็นปีกจะแข็งกว่าปีกของอีลุ้มมาก จึงต้องมีหางที่ทำด้วยผ้าเป็นเส้นยาวถ่วงอยู่ที่ส่วนก้น เมื่อชักขึ้นไปลอยอยู่ในอากาศแล้วจะไม่ลอยอยู่เฉยๆจะส่ายตัวไปมาน่าดูมากและเมือถูกคนชักกระตุกสายเชือกป่านตามวิธีการแล้ว มันจะเคลื่อนไหวโฉบเฉี่ยวไปมาท่าทางต่างๆตามต้องการ

**ว่าวจุฬา**
มีลักษณะเป็น 5 แฉก ประกอบเป็นโครงขึ้นด้วยไม้ 5 อัน นักเลงว่าวจะเสาะหาไม้ไผ่สีสุกที่มีปล้องยาวเรียว เรียกว่า “เพชรไม้” มาเหลา อันกลางเรียกว่า “อก” เหลาปลายเรียวหัวท้าย 1 อัน อีก 2 อัน ผูกขนาบตัวปลายให้จรดกันเป็นปีก และอีก 2 อัน เป็นขาว่าวเรียกว่า “ขากบ” จากนั้นขึงด้ายเป็นตารางตลอดตัวว่าว เรียกว่า “ผูกสัก” แล้วใช้กระดาษสาปิดทับลงบนโครง สำเร็จเป็นว่าวจุฬา ถ้าหากไม่ถูกสัดส่วนแล้ว ว่าวจะไม่อาจลอยตัวขึ้นได้เลย

**ว่าวดุ้ยดุ่ย**
มีรูปร่างแบบเดียวกับว่าวจุฬาแต่ขากบเป็นรูปเดียวกับปีก ติดอยู่ซ้อนกัน ส่วนบนใหญ่ส่วนล่างจะเล็ก สุดตัวตอนล่างมีไม้ขวางอีกอันหนึ่ง สำหรับผูกหาง ซึ่งมีสองหางช่วยในการทรงตัวเมื่อลอยขึ้นไปอยู่ในอากาศ ส่วนบนของหัว ไม้อันที่เป็นอกยื่นออกมาในราวหนึ่งคืบ เป็นเดือยในลักษณะสี่เหลี่ยมเพื่อเสียบที่ทำเสียง ซึ่งเป็นคันเหมือนที่ทำกระสุนหรือธนู ทำด้วยไม้ไผ่ เจาะรูให้เป็นสี่เหลี่ยม กึ่งกลางคันให้พอดีกับเดือยสี่เหลี่ยมที่ยื่นออกมา ตัวกลางที่ทำให้เกิดเสียงนั้น ใช้ไม้ไผ่หรือหวายเส้นโตๆ เหลาให้เป็นแผ่นบางๆ แล้วเอาปลายเชือกสองข้างผูกติดกับปลายคัน เมื่อติดเครื่องทำเสียงนี้แล้วก็จัดการให้ว่าวขึ้นไปลอยอยู่บนอากาศ ไม้ไผ่หรือหวายแผ่นบางๆที่ถูกขึงอยู่นั้น เมื่อสายลมมาปะทะ ก็จะพลิ้วตัว ทำให้เกิดเสียงดังตุ๋ยตุ่ยอยู่ตลอดเวลา ว่าวนี้ทำเล่นกันตามชนบท โดยมากพระเป็นผู้ทำ นิยมชักขึ้นในเวลากลางคืน

**แหล่งข้อมูลอื่น**
  ว่าวใหญ่ที่สุดในโลก และ ว่าวอื่นๆ date=2007-11-27 -  LeCerfVolant.info (fr)
หมวดหมู่:ของเล่น
หมวดหมู่:ว่าว
หมวดหมู่:สิ่งประดิษฐ์ของจีน
สำนักงานความมั่นคงแห่งชาติ

สำนักงานความมั่นคงแห่งชาติ (National Security Agency) หรือ เอ็นเอสเอ (NSA) เป็นหน่วยงานข่าวกรองระดับชาติของกระทรวงกลาโหมสหรัฐ มีผู้บังคับบัญชา คือ ผู้อำนวยการข่าวกรองแห่งชาติ หน่วยงานนี้รับผิดชอบการเฝ้าระวัง การรวบรวม และการประมวลข้อมูลข่าวสารทั่วโลกเพื่อประโยชน์ในการสืบข่าวกรองและต่อต้านข่าวกรองทั้งในและนอกประเทศ เชี่ยวชาญสาขาวิชาที่เรียกว่า ข่าวกรองสัญญาณ ทั้งมีภารกิจเป็นการพิทักษ์ระบบสื่อสารและระบบข้อมูลข่าวสารของสหรัฐ โดยอาศัยมาตรการหลายประการในการบรรลุหน้าที่ ซึ่งหลัก ๆ แล้ว คือ มาตรการลับ
หน่วยงานนี้ เดิมประธานาธิบดีแฮร์รี เอส. ทรูแมน ตั้งขึ้นเมื่อ ค.ศ. 1952 เป็นหน่วยถอดรหัสสิ่งสื่อสารในช่วงสงครามโลกครั้งที่สอง และนับแต่นั้นได้กลายเป็นหน่วยงานที่ใหญ่ที่สุดในประชาคมข่าวกรองสหรัฐในแง่บุคลาการและงบประมาณ ปัจจุบัน หน่วยงานนี้รวบรวมมวลข้อมูล (mass data) จากทั่วโลก และเป็นที่รับรู้กันว่า คอยดักรับข้อมูลจากระบบอิเล็กทรอนิกส์เพื่อบรรลุเป้าหมายดังกล่าว หน่วยงานนี้ยังถูกกล่าวหาว่า อยู่เบื้องหลังการโจมตีซอฟต์แวร์ เช่น กรณีสตักซ์เน็ต ซึ่งสร้างความเสียหายร้ายแรงให้แก่โปรแกรมนิวเคลียร์ของอิหร่าน อนึ่ง หน่วยงานนี้ และสำนักข่าวกรองกลาง (ซีไอเอ) ส่งบุคลากรไปประจำอยู่ในประเทศหลายแห่งทั่วโลก ทั้งมีโครงการร่วมกันที่เรียก บริการรวบรวมพิเศษ ซึ่งคอยติดตั้งอุปกรณ์ดักรับข้อมูลไว้ ณ เป้าหมายที่มีความสำคัญสูง เช่น ในที่พำนักของประธานาธิบดีหรือทูต มีข้อกล่าวหาว่า ยุทธวิธีรวบรวมข่าวกรองของโครงการดังกล่าวนั้นรวมถึง "การเฝ้าระวังใกล้ชิด การขโมย การดักฟัง และการบุกเข้าอาคารสถานที่"
หน่วยงานนี้ต่างจากซีไอเอและสำนักงานข่าวกรองกลาโหม (ดีไอเอ) ตรงที่ความเชี่ยวชาญหลัก ๆ ของหน่วยงานทั้งสองอยู่ในด้านการใช้จารชน ส่วนหน่วยงานนี้ไม่ใช้วิธีรวบรวมข่าวกรองจากแหล่งข่าวที่เป็นมนุษย์อย่างเปิดเผย หน่วยงานนี้ยังได้รับมอบหมายให้คอยช่วยเหลือและประสานงานด้านข่าวกรองสัญญาณสำหรับองค์การอื่นของรัฐที่ถูกกฎหมายห้ามเข้าดำเนินงานดังกล่าวเอง อนึ่ง หน่วยงานซึ่งตั้งอยู่ที่เดียวกันกับหน่วยงานนี้ คือ กรมความมั่นคงกลาง (ซีเอสเอส) ซึ่งคอยประสานความร่วมมือระหว่างหน่วยงานนี้กับหน่วยงานกลาโหมอื่น ๆ ของสหรัฐที่รับผิดชอบการวิเคราะห์รหัสลับ และเพื่อสร้างความมั่นใจว่า การสื่อสารในประชาคมข่าวกรองสหรัฐจะเป็นไปอย่างราบรื่น ผู้อำนวยการหน่วยงานนี้จะปฏิบัติหน้าที่ผู้บัญชาการกองบัญชาการไซเบอร์สหรัฐและหัวหน้าซีเอสเอสไปพร้อมกัน

**อ้างอิง**

**แหล่งข้อมูลอื่น**

หมวดหมู่:สหรัฐ
หมวดหมู่:ความมั่นคงแห่งชาติ
หมวดหมู่:หน่วยสืบราชการลับสหรัฐ
หมวดหมู่:หน่วยงานกระทรวงกลาโหมสหรัฐ
อะโดบี แอโครแบต

อะโดบี แอโครแบต (Adobe Acrobat) เป็นซอฟต์แวร์ของอะโดบีซิสเต็มส์ ในการจัดการไฟล์ในลักษณะพีดีเอฟ (PDF) โดยจะถูกกล่าวถึงในสองลักษณะคือ ซอฟต์แวร์ที่ใช้ในการอ่านไฟล์พีดีเอฟ ที่เรียกว่า แอโครแบตรีดเดอร์ (Acrobat Reader) ที่สามารถดาวน์โหลดได้ฟรีจากทางเว็บของอะโดบี และอีกตัวคือซอฟต์แวร์ที่ใช้ในการสร้างและแก้ไขไฟล์พีดีเอฟ ที่มีหลายรุ่นเช่น แอโครแบตโพรเฟชชันนอล (Acrobat Professional) และ แอโครแบต 3D (Acrobat 3D) ในปัจจุบันรุ่นล่าสุดคือ รุ่น 9.0 โดยรุ่นเหล่านี้ สามารถให้ผู้ใช้สร้างไฟล์พีดีเอฟจากเอกสารต่างๆ ได้รวมถึงใน ไมโครซอฟท์ เวิร์ด หรือ ออโตแคด หรือสร้างผ่านคำสั่งพิมพ์ผ่านไดรเวอร์ของแอโครแบตได้
แอโครแบตรุ่นแรก รุ่น 1 ออกใช้ครั้งแรกเมื่อ 15 มิถุนายน พ.ศ. 2536 สำหรับ ดอส วินโดวส์ 3.1 และ แมคอินทอช โดยมีทั้งหมด 3 รุ่นคือ แอโครแบตรีดเดอร์ (สำหรับอ่าน) แอโครแบตเอกซ์เชนจ์ (สำหรับสร้างไฟล์ผ่านไดรเวอร์ปรินเตอร์) และ แอโครแบตดิสทิลเลอร์ (สำหรับสร้างไฟล์จากโพสต์สคริปต์)

**ดูเพิ่ม**
 พีดีเอฟ

**แหล่งข้อมูลอื่น**
  เว็บไซต์ของ Acrobat
หมวดหมู่:ซอฟต์แวร์ในปี พ.ศ. 2536
อ
หมวดหมู่:พีดีเอฟ
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแมคโอเอส
หมวดหมู่:ซอฟต์แวร์บนแมคโอเอสเท็น
หมวดหมู่:ซอฟต์แวร์บนซิมเบียน